CELEX: 31984D0348
Language: el
Date: 1984-06-20 00:00:00
Title: 84/348/ΕΟΚ: Απόφαση της Επιτροπής της 20ής Ιουνίου 1984 περί διαπιστώσεως ότι η εισαγωγή της συσκευής με την ονομασία «Browne — Nocturnale Penile Tumescence Monitor, model 9900 with Playback Printer, model 9800» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου

Avis juridique important

|

31984D0348

84/348/ΕΟΚ: Απόφαση της Επιτροπής της 20ής Ιουνίου 1984 περί διαπιστώσεως ότι η εισαγωγή της συσκευής με την ονομασία «Browne — Nocturnale Penile Tumescence Monitor, model 9900 with Playback Printer, model 9800» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  

Επίσημη Εφημερίδα αριθ. L 180 της 07/07/1984 σ. 0043 - 0043

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Ιουνίου 1984  περί διαπιστώσεως ότι η εισαγωγή της συσκευής με την ονομασία «Browne - Nocturnale Penile Tumescence Monitor, model 9900 with Playback Printer, model 9800» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (84/348/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρος (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η βρετανική κυβέρνηση, με επιστολή της στις 13 Δεκεμβρίου 1983, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79 για να καθορισθεί αν η συσκευή με την ονομασία «Browne - Nocturnale Penile Tumescence Monitor, model 9900 with Playback Printer, model 9800», που παραγγέλθηκε στις 15 Αυγούστου 1983 και προορίζεται να χρησιμοποιηθεί για την έρευνα των αιτίων της ανικανότητας αρρώστων που πάσχουν από χρόνια νεφρική ανεπάρκεια και ιδιαίτερα για την καταγραφή της δραστηριότητάς τους κατά τη διάρκεια του ύπνου, πρέπει να θεωρηθεί ή όχι επιστημονική και, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των κρατών μελών συνήλθε στις 11 Απριλίου 1984 στα πλαίσια της Επιτροπής Δασμολογικών Ατελειών προς το σκοπό της εξετάσεως της προκειμένης περιπτώσεως ·  ότι από την εξέταση αυτή συνάγεται ότι η εν λόγω συσκευή είναι συσκευή εγγραφής ύπνου· ότι δεν έχει αντικειμενικά χαρακτηριστικά τα οποία να την καθιστούν κατάλληλη για την επιστημονική έρευνα· ότι, ιδίως, το γεγονός ότι πρόκειται για συσκευή εγγραφής που προορίζεται για μια νέα διαδικασία λίγο διαδεδομένη δεν μπορεί να της προσδώσει τον επιστημονικό χαρακτήρα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση μη επιστημονικών δραστηριοτήτων, και ιδίως στον ιατρικό τομέα για κλινική χρήση· ότι, στην προκειμένη περίπτωση, η χρησιμποίηση της εν λόγω συσκευής δεν θα ήταν δυνατό, μόνη της, να της προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατέλειας στην εν λόγω συσκευή,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Browne - Nocturnale Penile Tumescence Monitor, model 9900 with Playback Printer, model 9800», που αποτελεί το αντικείμενο της αιτήσεως, της 13ης Δεκεμβρίου 1983, της βρετανικής κυβερνήσεως, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα κράτη μέλη.  Βρυξέλλες, 20 Ιουνίου 1984.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.